న్యూఢిల్లీ: రిలయన్స్ జియో, పేటీఎం సంస్థలు ప్రధానమంత్రి నరేంద్ర మోదీకి క్షమాపణ చెప్పాయి. అనుమతి లేకుండా తమ ప్రకటనల కోసం మోదీ ఫొటో వినియోగించినందుకు సదరు సంస్థలు క్షమాపణ కోరినట్టు కేంద్ర ప్రభుత్వం వెల్లడించింది. ‘‘అనుకోకుండానే తప్పుజరిగింది’’ అని సదరు సంస్థలు చెప్పాయని పేర్కొంది. వాణిజ్య ప్రయోజనాల కోసం ప్రధాని మోదీ పేరు, ఫోటోలను వాడినందుకు చిహ్నాలు, పేరుల చట్టం (అనుచిత వాడక నిరోధం)-1950 కింద ఈ రెండు సంస్థలకు నోటీసులు జారీ అయ్యాయి. కేంద్ర వినియోగాదారుల మంత్రిత్వ శాఖ జారీ చేసిన ఈ నోటీసుల్లో... తమ నిర్వాకంపై సమాధానం చెప్పాల్సిందిగా కోరినట్టు కేంద్ర మంత్రి సీఆర్ చౌదరి రాజ్యసభలో పేర్కొన్నారు. ముందస్తు అనుమతి లేకుండా ప్రధాని ఫోటోను ఫుల్పేజి ఫోటో కోసం వాడుకోవడం చట్టాన్ని ఉల్లఘించినట్టేనని మంత్రి పేర్కొన్నారు. కాగా ప్రధాని మోదీ డిజిటల్ ఇండియా స్వప్నాన్ని సాకారం చేసేందుకు తమ వంతు కర్తవ్యం నిర్వహిస్తామంటూ జియో... స్వతంత్ర ఆర్ధిక వ్యవస్థ చరిత్రలో మోదీ సాహసోపేతమైన నిర్ణయం తీసుకున్నారంటూ నోట్లరద్దు సందర్భంగా పేటిఎం...గతంలో భారీ ఎత్తున ప్రకటనలు ఇచ్చాయి.
newdhilly: relions jio, ptm samsthalu pradhaanamantri narendra modeeki kshamaapana cheppai. anumati lekunda tama prakatanala kosam modii foto viniyoginchinanduku sadaru samsthalu kshamaapana korinattu kendra prabhutvam velladinchindi. ‘‘anukokundane tappujarigindi’’ ani sadaru samsthalu cheppayani perkondi. vaanijya prayojanaala kosam pradhaani modii paeru, photolanu vaadinanduku chihnalu, paerula chattam (anuchita vaadaka nirodham)-1950 kinda ee rendu samsthalaku notisulu jaarii ayyai. kendra viniyogaadaarula mantritva saakha jaarii chesina ee noticello... tama nirvaakampai samadhanam cheppalsindiga korinattu kendra mantri cr chaudari rajyasabhalo perkonnaru. mundastu anumati lekunda pradhaani photonu fulpeji photo kosam vaadukovadam chattaanni ullaghinchinattenani mantri perkonnaru. kaga pradhaani modii disital india swapnaanni saakaaram chesenduku tama vantu kartavyam nirvahistaamantuu jio... swatantra aardhika vyavastha charitralo modii saahasopetamaina nirnayam teesukunnarantu notlaraddu sandarbhamgaa patm...gatamlo bhari ettuna prakatanalu ichayi.